钦定古今图书集成/明伦汇编/闺媛典/第092卷 > 王世名妻俞氏
## 钦定古今图书集成/明伦汇编/闺媛典/第092卷 > 王世名妻俞氏

按《金华府志》：俞氏，孝子王世名妻。方世名死时，俞与
之诀曰：“‘君为父死，妾岂能独生乎’？世名曰：‘孤儿方育，
为吾抚之’。俞曰：‘不死，非君妇也。请以三年为期，从君
地下’。”世名死，俞乳其孤于柩侧。及三年，将葬其夫，俞
曰：“儿能自食，吾可与夫同穴矣。”遂托其子于韩生光
济，不食而死。事闻，旌曰“贞烈。”